**Զելա Մարկոսյան** (անգլ.՝ Zela Margossian, սեպտեմբերի 6, 1980(1980-09-06), Բեյրութ, Լիբանան), հայկական ծագում ունեցող ավստրալիացի դաշնակահարուհի։ Ծնվել է Բեյրութում, այժմ բնակվում է Սիդնեյում։

Նա «Զելա Մարկոսյան հնգյակի» (անգլ.՝ Zela Margossian Quintet) հիմնադիրն է, որը 2019 թվականին առաջադրվել է *ARIA* մրցանակի՝ «Լավագույն համաշխարհային երաժշտական ալբոմ» անվանակարգում։

Կրթություն
----------

1988-1999 թվականներին Մարկոսյանը դաշնամուր է սովորել Բեյրութի (Լիբանան) Բարսեղ Կանաչյանի անվան համազգային երաժշտական քոլեջում։ Նա իր կրթությունը շարունակել է Լիբանանի բարձրագույն պետական կոնսերվատորիայում՝ ստանալով Բեյրութի Հայկազյան համալսարանի անգլիական գրականության բակալավրի կոչում։

2002 թվականին ավարտելով Հայկազյան համալսարանը՝ Զելա Մարկոսյանը տեղափոխվել է Երևան (Հայաստան)՝ սովորելու Երևանի Կոմիտասի անվան պետական կոնսերվատորիայում՝ Վիլլի Սարգսյանի դասարանում։ 2007 թվականին Մարկոսյանը դաշնամուրային կատարողականության մագիստրոսի կոչում է ստացել Երևանի Կոմիտասի անվան պետական կոնսերվատորիայից։

Երևանում սովորելու ընթացքում Մարկոսյանը հետաքրքրվել է էթնո-ջազով և տեղափոխվել է Ավստրալիա՝ Սիդնեյ, որտեղ սովորել է Սիդնեյի երաժշտական կոնսերվատորիայի ջազային դաշնամուրային կատարման դասընթացում։

Կարիերա
-------

Սիդնեյ տեղափոխվելուց հետո Մարկոսյանը հիմնադրել է քննադատների կողմից ճանաչված էթնո-ջազ «Զելա Մարկոսյան հնգյակ» (անգլ.՝ Zela Margossian Quintet) խումբը։ Խմբի կազմում են Ալեքսանդր Ինման-Հիսլոփը (հարվածային գործիքներ), Ադեմ Յիլմազը (հարվածային գործիքներ), Ժակ Էմերին (բաս), Ստյուարտ Վանդեգրաաֆը (փողային գործիքներ) և Էլսեն Փրայսը (բաս)։ Խմբի երաժշտությունը մեծապես կրում է հայկական ավանդական երաժշտության ազդեցությունը։

Հիմնադրման օրվանից խումբը հանդես է գալիս իր օրիգինալ երգացանկով ամբողջ աշխարհում՝ ելույթ ունենալով միջազգային ջազ փառատոներում, ներառյալ Ջազի կանանց փառատոնը (2017), Բեյրութի ջազ փառատոնը (2018) և Սիդնեյի իմպրովիզացված երաժշտական ասոցիացիայի Ձմեռային ջազ ծրագիրը (2018)։ Հնգյակը շրջագայել է նաև Ավստրալիայում և աշխարհով մեկ՝ ելույթ ունենալով Կանբերրայում, Մելբուռնում, Հոբարթում, Օքլենդում և Վելինգտոնում։

«Զելա Մարկոսյան հնգյակը» իր առաջին՝ *Transition* ալբոմը, թողարկել է 2018 թվականի նոյեմբերին։ Այն դրական գնահատական է ստացել *The Sydney Morning Herald*-ի, *DownBeat*- ի, *Jazzwise*-ի, *Heavy Blog is Heavy*-ի և *Everything is Noise*-ի կողմից։ Ալբոմը 2019 թվականին առաջադրվել է *ARIA* մրցանակի՝ «Լավագույն համաշխարհային երաժշտական ալբոմ» անվանակարգում։

Զելան *ABC*-ի համար 2021 թվականի սկզբին թողարկվել է *Visions of Nar* ալբոմը՝ սաքսոֆոնահար Ջերեմի Ռոուզի հետ։

2022 թվականի փետրվարին թողարկվել է «Զելա Մարկոսյան հնգյակի» երկրորդ ալբոմը՝ *The Road*-ը, ամերիկյան միջազգային ձայնագրման *Ropeadope* լեյբլում։

Սկավառակագրություն
------------------

### Ալբոմներ

| Անվանում | Մանրամասներ | Պիկ դիրքեր |
| --- | --- | --- |
| AUS |
| *Transition* | * Թողարկվել է՝ 2018 թվականի նոյեմբեր
* Լեյբլ` Art As Catharsis Records
* Ձևաչափեր՝ CD, թվային
 | — |
|

Ծանոթագրություններ
------------------

1. ↑  Shand, John (16 December 2018), «Zela Margossian Quintet review: Splashing Armenian heritage across a jazz canvas», *Sydney Morning Herald*,
2. ↑  McDowall, Kerilie (June 2019), «Zela Margossian Quintet. Transition (Art As Catharsis)», *Downbeat*,
3. ↑  McPherson, Angus (24 September 2019), «2019 ARIA AWARD NOMINATIONS ANNOUNCED», *Limelight*,
4. 1 2 3 4 5 6  Jazz All About։ «Zela Margossian musician - All About Jazz»։ *All About Jazz Musicians* (անգլերեն)։ Վերցված է 2022-08-25
5. ↑  Jazz All About (2022-02-14)։ «Zela Margossian Quintet: The Road album review @ All About Jazz»։ *All About Jazz* (անգլերեն)։ Վերցված է 2022-08-25
6. ↑  «Quintet Home»։ *Zela Margossian* (en-AU)։ Վերցված է 2020-07-10
7. ↑  «Transition, by Zela Margossian Quintet»։ *Zela Margossian*։ Վերցված է 2020-07-10

Արտաքին հղումներ
----------------

* Զելա Մարգոսյան